Hallen synagogaisku

Hallen synagogaisku oli äärioikeistolainen terrori-isku, joka tapahtui Saksan Hallessa sijaitsevan synagogan edustalla ja läheisessä ravintolassa sekä läheisessä Landsbergin kaupungissa 9. lokakuuta 2019. Tekijän tarkoituksena oli päästä synagogan sisälle, mutta ei onnistunut tässä. Iskussa kuoli kaksi ja kolme loukkaantui.

Tekijä oli 27-vuotias uusnatsi Stephan Balliet, joka haavoittui pidättämisensä yhteydessä poliisin kanssa käydyssä laukaustenvaihdossa. Christchurchin moskeijaiskujen tapaan hän kuvasi iskun suorana lähetyksenä Twitch-palveluun, ja oli jo viikkoa aikaisemmin julkaissut internetissä juutalaisvastaisen manifestin.

Uhrit 
Ensimmäinen uhri oli 40-vuotias nainen, joka käveli synagogan ohi. Toinen uhri oli ravintolassa ollut 20-vuotias mies.

Epäilty 
Iskun tekijä oli äärioikeistolainen 27-vuotias Stephan Balliet, joka asui äitinsä kanssa Heldbran kylässä. Hänen kerrotaan viettäneen paljon aikaa internetissä. Hän valmistui lukiosta ja opiskeli kemiaa ylemmällä asteella, mutta joutui keskeyttämään opinnot. Tämän jälkeen hän työskenteli lähetysteknikkona.

Lähteet 

Vuoden 2019 terrori-iskut
Antisemitismi
Uusnatsismi
Murhat Saksassa
Rasismi Saksassa
Saksi-Anhaltin historia